**Критеријум за оцењивање ученика из наставног предмета Биологија**

Сумативна оцена ученика формира се на основу више критеријума и то:

1. усмена провера знања
2. оцењивање активности ученика на часу
3. израда пројектног задатка
4. израда презентација (припрема и реализација предавања)

**1. Усмена провера знања** спроводи се континуирано током школске године и након сваке обрађене тематске целине.

* Оцену довољан (2) добија ученик који препознаје градиво и успева да га репродукује уз помоћ наставника.
* Оцену добар (3) добија ученик који, поред критеријума наведених за оцену довољан (2), разуме и самостално објашњава основне појмове и везе између њих.
* Оцену врло добар (4) добија ученик који, поред критеријума наведених за оцену добар (3), може самостално да тумачи сложеније садржинске целине и информације; показује заинтересованост за процес учења; уважава препоруке за даље напредовање и реализује их.
* Оцену одличан (5) добија ученик који самостално тумачи садржинске целине, логички организује и повезује наставне садржаје; повезује их са градивом из других предмета и ситуацијама из живота; користи додатну литературу и друге изворе знања; заузима ставове на основу објективних чињеница и аргумената; континуирано показује заинтересованост за сопствени напредак, процес учења и постигнуће.

**2. Оцењивање активности ученика**

* Поседовање прибора за рад на часу (уџбеник, свеска и друга помоћна средства)
* Активно учешће током обраде нове методске јединице
* Самоиницијативност и подстицање дискусије на задату тему
* Рад у тиму и самосталан рад
* Помоћ другим ученицима у савладавању градива
* Интердисципинарни приступ учењу
* Повезивање стечених знања из различитих тематских садржаја
* Практична примена стечених знања
* Израда домаћих задатака

На основу нивоа испуњених активности у сваком полугодишту се изводи по једна оцена активности ученика на часу.

**3. Израда пројектног задатка**

Током школске године сваки ученик у чествује у групи у изради пројектног задатка. На основу ангажовања и доприноса у прикупљању података, изради и презентовању задатка, као и квалитета самог пројекта ученици добијају оцену.

**4. Израда презентација**

Током године ученици добијају задатаке да припреме презентовање нове наставне јединице. ПП (Power Point) презентације могу радити самостално или у пару, а успешност се оцењује на часу од стране ученика и наставника.

Поред сумативног, током године спроводи се **формативно оцењивање** у педагошкој свесци, а уписује се сваког класификационог периода у есДневник у виду активности на основу ангажовања на часу, редовног доношења прибора, израде домаћих задатака, мотивисаности за рад, постигнућа, напредовања**,** ангажовања у групном раду.

**Наставници**: Татјана Мандић и Снежана Костић